CELEX: 22013D0507(01)
Language: lv
Date: 2013-04-14 00:00:00
Title: Eiropas Savienības un Palestīniešu pašpārvaldes Apvienotās komitejas Ieteikums ( 2013. gada 14. aprīlis ) par Eiropas Savienības un Palestīniešu pašpārvaldes rīcības plāna Eiropas kaimiņattiecību politikas ietvaros īstenošanu

7.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 125/34
            
         EIROPAS SAVIENĪBAS UN PALESTĪNIEŠU PAŠPĀRVALDES APVIENOTĀS KOMITEJAS IETEIKUMS
   (2013. gada 14. aprīlis)
   par Eiropas Savienības un Palestīniešu pašpārvaldes rīcības plāna Eiropas kaimiņattiecību politikas ietvaros īstenošanu
   EIROPAS SAVIENĪBAS UN PALESTĪNIEŠU PAŠPĀRVALDES APVIENOTĀ KOMITEJA,
   ņemot vērā Eiropas un Vidusjūras reģiona valstu pagaidu asociācijas nolīgumu par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas darbojas Jordānas Rietumkrasta un Gazas joslas Palestīniešu pašpārvaldes vajadzībām, no otras puses (1), un jo īpaši tā 63. panta 2. punktu,
   tā kā:
   
               (1)
            
            
               Saskaņā ar Eiropas un Vidusjūras reģiona valstu pagaidu asociācijas nolīgumu par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas darbojas Jordānas Rietumkrasta un Gazas joslas Palestīniešu pašpārvaldes (PP) vajadzībām, no otras puses (turpmāk “nolīgums”), 70. pantu puses veic vispārīgus vai konkrētus pasākumus, kas vajadzīgi, lai izpildītu saistības, kas izriet no nolīguma, un nodrošina nolīgumā izklāstīto mērķu sasniegšanu.
            
         
               (2)
            
            
               Nolīguma puses ir vienojušās par Eiropas Savienības un Palestīniešu pašpārvaldes rīcības plāna Eiropas kaimiņattiecību politikas ietvaros (“ES un PP rīcības plāns Eiropas kaimiņattiecību politikas ietvaros”) tekstu.
            
         
               (3)
            
            
               ES un PP rīcības plānam Eiropas kaimiņattiecību politikas ietvaros būtu jāsekmē nolīguma īstenošana, pateicoties konkrētu nolīguma mērķa sasniegšanai paredzētu pasākumu izstrādei un pieņemšanai.
            
         
               (4)
            
            
               ES un PP rīcības plānam Eiropas kaimiņattiecību politikas ietvaros ir divkāršs mērķis – ieviest konkrētus pasākumus, lai panāktu to, ka puses izpilda nolīgumā paredzētās saistības, un nodrošināt plašāku satvaru Savienības un Palestīniešu pašpārvaldes attiecību turpmākai nostiprināšanai,
            
         IESAKA Pusēm īstenot ES un PP rīcības plānu Eiropas kaimiņattiecību politikas ietvaros (2), ciktāl tā īstenošana ir vērsta uz to mērķu sasniegšanu, kas noteikti Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas darbojas Jordānas Rietumkrasta un Gazas joslas Palestīniešu pašpārvaldes vajadzībām, no otras puses.
   
      Briselē, 2013. gada 14. aprīlī
      
         
            ES un Palestīniešu pašpārvaldes Apvienotās komitejas vārdā –
         
            priekšsēdētāja
         
         C. ASHTON
      
   
   
      (1)  OV L 187, 16.7.1997., 3. lpp.
   
      (2)  http://register.consilium.europa.eu/pdf/en/12/st17/st17814.en12.pdf.